stanford-oval/wikipedia huggingface dataset:
Herbert Landon
Esiintyminen Hämähäkkimies-animaatiosarjassa

Landon alun perin esiintyi kaudella kaksi, tiedemiehenä, joka työskentelee Brant Corporationissa, mutta salaisesti Kingpinille. Hän vihaa mutantteja ja hän on kehittänyt kemikaalin, joka tuhoaa mutantit.
Samalla hän väittää tekevänsä mutanttiarmeijaa Kingpinille ja valehteli julkisuudessa, että hän oli tekemässä lääkettä mutanteille. Kun Mörkö sai asian selville ja lupasi pitää suunsa kiinni rahasta (mutta kertoi myöhemmin totuuden Hämähäkkimiehelle).
Landon kidnappasi Henry McCoyn (alias Pedon) testejään varten. Wolverine ja Hämähäkkimies kuitenkin tulivat pelastamaan Pedon samalla kun Mörköllä oli levyke joka sisälsi koko Landonin elämäntyön, Landon yritti saada sen, mutta vahingossa putosi omaan testiaineeseensa.
Hän onnistui pääsemään sieltä elävänä (sen jälkeen, kun Mörkö oli jo paennut), mutta hänestä muuttui jättimäinen hirviö, joka tarvitsi sähköä kipunsa lievittämiseen. Lopulta Hämähäkkimies ja Ryhmä-X onnistuivat muuttamaan hänet takaisin ihmiseksi (ollen kuitenkin vielä osaksi mutantti). Edellä mainitut tapahtumat tapahtuvat sarjan jaksoissa 17 ja 18.
Myöhemmin, jaksossa ”Lopullinen tappaja” (jakso 35) Kingpin palkkaa Landonin uudeksi apurikseen Alistair Smythin tilalle, ja Landon muuttaa Alistairista Lopullisen tappajan (puoliksi ihminen, kyborgi ja mutantti) tuhoamaan Hämähäkkimies. Mutta kaikki ei menekään hyvin, vaan Alistair syyttää edelleen Norman Osbornia isänsä ”kuolemasta” ja lähtee tuhoamaan tätä.
Vaikka Landon pitääkin Alistairin itsensä ohjaamista mielenkiintoisena, määrää Kingpin apurinsa tuomaan Alistairin takaisin ennen kuin tämä tuhoaa Normanin. Hämähäkkimies tulee salaa Alistairin ”takaisin haku joukkoihin” ja saa selville, että Spencer Smythe onkin edelleen elossa ja kertoo tästä Alistairille, joka pakenee syväkäädytetyn isänsä ruumiin kanssa Kingpinin piilopaikasta jättäen näin Kingpinin ja Landonin taakseen lopullisesti.
Dr. Herbert Landon esiintyy tämänkin jälkeen Kingpinin apulaisena ja hänellä ei ole niin suurta roolia esiintymisissään lukuun ottamatta jaksojen ”Kissa” ja ”Musta Kissa” (jaksot 43 ja 44) välillä tapahtuneessa Felicia Hardyn muuttamisessa Super Solder aineen avulla Mustaksi Kissaksi.
Jaksot, jossa Dr. Herbert Landon sarjassa esiintyi:
17: ”Hämähäkkimutantti”
18: ”Mutanttien kosto”
35: ”Lopullinen tappaja”
39: ”Pilkku”
40: ”Menninkäissota”
42: ”Syyllinen”
43: ”Kissa”
44: ”Musta Kissa”
47: ”Herääminen”
48: ”Vampyyrikuningatar”
50: ”Mary Janin etsintä”
53: ”Häät”
54–58: ”Kuusi unohdettua soturia”
62: ”Gauntlet of the Red Skull” (takauma)
Hooker

Hooker voi tarkoittaa ainakin seuraavia:
Henkilöt

Dan Hooker (s. 1990), uusiseelantilainen vapaaottelija ja potkunyrkkeilijä
Evelyn Hooker (1907–1996), yhdysvaltalainen psykologi
Jake Hooker (1953–2014), israelilais-yhdysvaltalainen muusikko
Janusz Hooker (s. 1969), australialainen soutaja
John Jay Hooker (1930–2016), yhdysvaltalainen sanomalehtiyrittäjä ja poliitikko
John Lee Hooker (1917–2001), yhdysvaltalainen blues-muusikko
Joseph Hooker (1814–1879), yhdysvaltalainen sotilas ja kenraali
Joseph Dalton Hooker (1817–1911), brittiläinen kasvitieteilijä ja tutkimusmatkailija
Morna Hooker (s. 1931), brittiläinen teologi
Richard Hooker (1554?–1600), englantilainen teologi ja filosofi
Richard Hooker (1924–1997), yhdysvaltalainen sotilaslääkäri
Steven Hooker (s. 1982), australialainen seiväshyppääjä
William Jackson Hooker (1785–1865), englantilainen kasvitieteilijä
Muut

Hooker, saari Venäjällä
T. J. Hooker, yhdysvaltalainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hooker”, voi hakea sivunnimihaulla, laajalla sivunnimihaulla tai tekstihaulla.
Huipunkäyttöaika

Huipunkäyttöaika on energiatekniikassa usein käytetty vertailuluku. Huipunkäyttöaika ilmoitetaan tunneissa ja sillä tarkoitetaan sitä tuntimäärää, jona aikana vuoden tuotanto olisi tuotettu voimalan nimellisteholla.
{\mbox{Huipunk}}{\ddot {\mbox{a}}}{\mbox{ytt}}{\ddot {\mbox{o}}}{\mbox{aika}}\;[{\mbox{h}}]={\frac {{\mbox{Vuoden aikana tuotettu energia}}\;[{\mbox{Wh}}]}{{\mbox{Nimellisteho}}\;[{\mbox{W}}]}}
Mitä pienempi on huipunkäyttöaika sitä suuremman ajan voimala on tuottamatta tehoa tai tuottaa sitä nimellistehoonsa nähden vähän. Maksimiarvo on vuodessa oleva tuntien määrä, jolloin voimalaitos olisi käynyt nimellistehollaan koko vuoden.
Hermann Stieve

Hermann Stieve
Hermann Stieve (22. toukokuuta 1886 München, Saksa – 5. syyskuuta 1952 Berliini, Saksa) oli Berliinin yliopiston johtava anatomian tutkija 1930-luvulta 1950-luvulle. Hänen erikoisalansa oli lisääntymisanatomia. Hän teki tutkimuksia esimerkiksi stressin ja psykologisen trauman vaikutuksesta naisen kuukautiskiertoon.
Stieven maine on asetettu huonoon valoon sen vuoksi, että hän sai tutkimusmateriaalia natsi-Saksassa teloitettujen natsien vastustajien ruumiista. Erityisesti häntä kiinnostivat lisääntymisikäisten ja raskaana olevien naisten ruumiit. Hänen on myös epäilty vaikuttaneen kuolemantuomioiden täytäntöönpanoon. Vuonna 2009 julkaistu Andreas Winkelmannin ja Udo Schagenin tutkimus totesi ettei Stieve kuitenkaan itse ollut murhaaja tai intomielinen natsi vaan hänen pyrkimyksenään oli ainoastaan hyödyntää tutkimuksessaan ajan vallitsevia olosuhteita ja niiden mahdollistamaa nykyisen tutkimusetiikan vastaista keinovalikoimaa. Sodan jälkeen Stieveä ei asetettu toiminnastaan syytteeseen, ja hän sai jatkaa työtään itäberliiniläisen Humboldtin yliopiston lääketieteellisen tiedekunnan dekaanina. Stievelle myönnettiin ennen kuolemaansa myös DDR:n valtionpalkinto.
Aiheesta muualla

Wikimedia Commonsissa on kuvia tai muita tiedostoja aiheesta .
BBC: Victims of Nazi anatomists named (englanniksi)
Hermann Sudermann

Hermann Sudermann
Hermann Sudermann (30. syyskuuta 1857 Matzicken, Itä-Preussi – 21. marraskuuta 1928 Berliini) oli saksalainen kirjailija, joka julkaisi naturalistisia romaaneja ja näytelmiä. Hän käsitteli teoksissaan epäsäätyistä avioliittoa ja muita ajan sosiaalisia epäkohtia. Hänen näytelmänsä saivat suurta suosiota vuosisadan vaihteessa. Häneltä on suomennettu ainakin näytelmät Koti, Kunnia ja Perhostaistelu sekä romaanit Kissanporras ja Surutar.
Sudermann aloitti proosakirjailijana, mutta menestys tuli naturalistisilla näytelmillä, joiden suhteen häntä on verrattu Gerhart Hauptmanniin, mutta hän on kuitenkin jäänyt sittemmin vähemmälle huomiolle. Eniten arvostusta hän saa Itä-Preussiin sijoittuvista romaaneistaan, esimerkiksi romaanista Surutar sekä etenkin kertomuksista Litauische Gesichten (1917).
Suomennetut teokset

Surutar; suom. Kaarle F. Rinne, Kuopio: Otava, 1892. – Helsinki: Otava 1908. Sarja: Otavan helppohintainen kirjasto n:o 147
Vanha mylly; suom. Juho Siira, Oulu: Bergdahl 1892
Isäin pahatteot: romaani, Tampere: Tampereen Kirjapaino-osakeyhtiö 1892
Presidentin rouvan suosikki; suom. Frans Enqvist, Tampere: H. T. Bärlund 1893. Sarja: Helppohintainen suomalainen romaanikirjasto, 17. 1893
Toivomus; suom. Lyyli Westerlund, Helsinki: Päivälehden kirjapaino 1893. Sarja: Päivälehden novellikokoelma4
Ollutta ja mennyttä: romaani; suom. Lyyli Westerlund, Helsinki: Päivälehden kirjapaino 1891. – Helsinki: Päivälehden kirjapaino, 1894. Sarja: Päivälehden novellikokoelma 5
Kissanporras: romaani (Der Katzensteg), suomentanut Juho Ahava, 1909 Helsinki: Otava 1909 Sarja: Otavan helppohintainen kirjasto, n:o 151 (Teos verkossa)
Intian lilja; suomentanut Antti Rytkönen, Hämeenlinna: Karisto 1911. Sarja: Kirjallisia pikkuhelmiä 45
Jolanthan häät; suomentanut Sisko Brummer 1918 Hämeenlinna: Karisto 1918 Sarja: Kariston 75-pennin romaaneja 10
Toivomus; suom. Aapo Teisa, Helsinki: Minerva 1922
Johannes: näytelmä viidessä näytöksessä (Johannes), suom. Irene Mendelin (käsikirjoitus, Teatterikorkeakoulu Viipurin Näyttämö)
Kivi kivien alla: 4-näytöksinen näytelmä (Stein unter Steinen), suom. Jalmari Finne (käsikirjoitus, Teatterikorkeakoulu Viipurin Näyttämö)
Koti: näytelmä neljässä näytöksessä (Heimat), suom. Hanna Asp (käsikirjoitus, Teatterikorkeakoulu Viipurin Näyttämö)
La donna è mobile, antologiassa: Kolmas "Hyvää yötä": hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1936
Luistelemassa, antologiassa: Lapsi maailmankirjallisuudessa, toim. I. Havu, Turku: Kirjokansi 1946
Uudenvuodenaaton tunnustus, antologiassa: Hyvää yötä!: hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1934 (ensimmäinen Hyvää yötä -sarjan kirja)
Humphrey (kissa)

| Humphrey> Kabinetin kanslian päähiirestäjä |
| --- | --- |
 lokakuu 1989 – 13. marraskuuta 1997  
Monarkki:  Elisabet II
Pääministeri:   Margaret Thatcher  John Major  Tony Blair 
Edeltäjä:  Wilberforce (1987)
Seuraaja:  Sybil (2007)
Henkilötiedot
Syntynyt: 1988 Lontoo, Englanti
Kuollut: Maaliskuu 2006 (17–18 vuotta) Lontoo, Englanti
Humphrey (noin 1988 – maaliskuu 2006) oli kissa, joka oli Ison-Britannian pääministerin virka-asunnon lemmikkinä ja päähiirestäjänä 1989 – 1997. Humphrey saapui Downing Street 10:een noin vuoden ikäisenä ja asui talossa kolmen pääministerin, Margaret Thatcherin, John Majorin ja Tony Blairin aikana.
Humphrey joutui muuttamaan virka-asunnosta kuukausi Blairin virkaanastumisen jälkeen, koska Cherie Blair ei tiettävästi tullut toimeen sen kanssa.
Humphrey sai nimensä Kyllä, herra ministeri -sarjan Sir Humphrey Applebyn mukaan. Kissan ylläpito maksoi vuodessa noin 100 puntaa. Suurin osa kuluista oli ruokakuluja ja kulut maksettiin valtion budjetista. Humphrey sanottiin tehneen huomattavasti parempaa työtä kuin ammattimainen tuholaistorjuja, jolle maksettiin 4 000 puntaa vuodessa ja joka tiettävästi ei saanut kiinni yhtään hiirtä.
Hierges

| Hierges |
| --- | --- |
 Château de Hierges ja kylän keskusta
 vaakuna
 Hierges
 Koordinaatit: 50°06′21″N, 4°44′26″E 
Valtio:  Ranska
Alue:  Grand Est
Departementti:  Ardennes
Arrondissementti:  Charleville-Mézières
Pinta-ala:  
 – Kokonaispinta-ala:  4,1 km²
Väkiluku (2019):  170 
 – Väestötiheys:  42 as./km²
Kunnan numero:  08226
 
 Kunnan kotisivut 
Infobox OKVirheellinen NIMI-arvo: 
Hierges on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella noin 50 kilometriä Charleville-Mézièresin kaupungista pohjoiseen, rajoittuen Belgian rajaan.
Kylä on kehittynyt 1100-luvulla rakennetun linnan ympärille. Château de Hierges antoi suojaa normannien hyökkäyksiltä. Kylä ja sen linna olivat pitkään Liègen ruhtinaskunnan eteläraja. 1500-luvulla linnaa paranneltiin. Se oli tuolloin Pyhän saksalais-roomalaisen keisarikunnan keisarin Kaarle V:n ja Ranskan kuningas Frans I:n välisten taistelujen näyttämönä. Ranskan suuren vallankumouksen melskeissä vuonna 1792 vallankumoukselliset tuhosivat linnan osittain. Vuonna 1980 osia linnasta luokiteltiin historiallisiksi monumenteiksi. Linna on yksityisomistuksessa eikä sinne pääse vierailemaan.
Aiheesta muualla

Kuvia tai muita tiedostoja aiheesta Hierges Wikimedia Commonsissa
Herbert Lawford

Herbert Lawford kuvassa oikealla ylhäällä.
Herbert Lawford (s. 15. toukokuuta 1851 – 20. huhtikuuta 1925) oli brittiläinen tennispelaaja, joka voitti Wimbledonin tennisturnauksen vuonna 1887.
Hän voitti Oxfordin yliopiston nelinpelimestaruuden vuonna 1879. Wimbledonin kaksinpelin hän hävisi viisi kertaa.
Hänet valittiin International Tennis Hall of Fameen vuonna 2006.
Kaksinpelivoitot Grand Slam -turnauksissa

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1887 | Wimbledonin tennisturnaus |  Ernest Renshaw | 1–6, 6–3, 3–6, 6–4, 6–4 |
Aiheesta muualla

International Tennis Hall of Fame: Herbert Lawford
Heinäkuun 26. päivän liike

Liikkeen lippu
Heinäkuun 26. päivän liike (esp. Movimiento 26 De Julio) oli vallankumouksellinen Fidel Castron johtama sissiliike, joka kaatoi Fulgencio Batistan diktatuurin Kuubassa vuonna 1959. Järjestön perustivat Meksikossa maanpaossa asuneet kuubalaiset vallankumoukselliset vuonna 1955, ja samoihin aikoihin järjestöön liittyi myös argentiinalainen lääkäri Ernesto Guevara. Järjestön nimi juontuu Castron johtamasta hyökkäyksestä Santiago de Cuban sotilasparakeille 26. heinäkuuta 1953. Kyseinen hyökkäys merkitsi alkutahteja vallankumoukselle. Hyökkäys epäonnistui, ja Batistaa tukevat joukot teloittivat noin 50 kiinni saatua vallankumouksellista.
Tavoitteet

Järjestön ensisijaisena tavoitteena oli kouluttaa taistelijoita tavoitteenaan kaataa Batistan hallinto. Sotilaallisena kouluttajana toimi kenraali Alberto Bayo, Castrosta tuli järjestön henkilöstöstä vastaava johtaja. Batistan hallinnon kaatamisen lisäksi järjestön muita tavoitteita olivat viljelysmaan uusijako, yritysten kansallistaminen, maan teollistuminen sekä ilmaisen koulutuksen organisointi koko kansalle. Järjestön jäsenistä Frank País, Enrique Oltuski ja Armando Hart asuivat Kuubassa, ja heidän tehtävänään oli sabotaasi-iskujen toteuttaminen ja samalla poliittisen hämmennyksen aiheuttaminen maassa.
Jälkiseuraukset

Onnistuneen vallankumouksen seurauksena järjestö yhdistettiin muihin vallankumouksellisiin voimiin nimelle Organizaciones Revolucionarias Integradas (ORI), myöhemmin Yhdistynyt vallankumouksellinen sosialistipuolue (PURSC). Merkittävimpinä voimina puolueessa olivat vallankumousjärjestön lisäksi paikallisesti organisoidut kansalaisten vastarintasolut sekä muut Castroa tukevat kansalaiset. Puolueen nimeksi muuttui myöhemmin vuonna 1965 Kuuban kommunistinen puolue.
Hiisjärven luonnonpuisto

Hiisjärven luonnonpuisto oli Laatokan Karjalassa Salmin kunnassa lähellä vanhaa valtakunnan rajaa sijainnut luonnonpuisto joka perustettiin 1938 luonnonsuojelulain nojalla valtion maille. Puiston pinta-ala oli 3 neliökilometriä ja siellä kasvoi muun muassa luonnonvaraisiin orkideoihin kuulunut isokukkainen tikankontti. Puisto jäi Moskovan rauhassa 1940 luovutetulle alueelle.
Hinoki (1916)

| Hinoki / 檜 |
| --- | --- |
 Hinoki

Aluksen vaiheet
Rakentaja:  Maizurun laivastoarsenaali
Kölinlasku:  5. toukokuuta 1916
Laskettu vesille:  25. joulukuuta 1916
Palveluskäyttöön:  31. maaliskuuta 1917
Poistui palveluskäytöstä:  1. toukokuuta 1940
Tekniset tiedot
Uppouma:  835 t (normaali) 1 080 t (kuormattu)
Pituus:  85,8 m (vesiraja)
Leveys:  7,7 m
Syväys:  2,3 m
Koneteho:  16 000 shp
Nopeus:  31,5 solmua
Miehistöä:  110
Aseistus
Aseistus:  3 × 120 mm/45 -tykkiä 2 × 7,7 mm konekivääriä 6 × 452 mm torpedoputkea
Hinoki (jap. 檜) oli keisarillisen Japanin laivaston vuonna 1917 valmistunut Momo-luokan hävittäjä.
Valmistus

Alus tilattiin vuoden 1915 hankinnoissa Maizurun laivastontelakalta, missä köli laskettiin 5. toukokuuta 1916. Alus laskettiin vesille vielä saman vuoden lopulla 25. joulukuuta ja valmistui 31. maaliskuuta 1917.
Palvelus

Alus poistettiin alusluettelosta 1. toukokuuta 1940.
Hermann Tilke

| Hermann Tilke |
| --- | --- |
 Hermann Tilke vuonna 2009.
Henkilötiedot
Syntynyt: 31. joulukuuta 1954 (ikä 69) Olpe, Länsi-Saksa
Kansalaisuus:  Saksa
Arkkitehti
Merkittävät työt:  Hauptstadion (käännä suomeksi)
Aiheesta muualla
tilke.de
Hermann Tilke (s. 31. joulukuuta 1954 Olpe, Länsi-Saksa [lähde? ]) on saksalainen arkkitehti, joka on tunnettu uusien moottoriratojen ja olemassa olevien ratojen muokkausten suunnittelijana. Hänen poikansa on arkkitehti Carsten Tilke.
Tilken suunnittelemia ratoja on kritisoitu tylsiksi. Toisaalta Tilken on sanottu ymmärtävän modernien autojen vaatimukset ja radat ovat leveitä sekä niissä on ulosajoalueita.
1980-luvulta lähtien Tilke on ajanut vakioautoilla, pääasiassa Nürburgring Nordschleifella VLN-kestävyysajosarjassa ja Nürburgringin 24 tunnin ajoissa. Hän ja Dirk Adorf voittivat 2003 ja 2004 joitakin VLN-kisoja V8Starilla.
Tilken suunnittelemat radat

Hermann Tilken suunnittelemia Formula 1 -ratoja tai niiden muokkauksia:
1995:  A1-Ringin muotoilu vanhasta Österreichringistä
1999:  Sepang International Circuit (uusi rata)
2002:  Nürburgring (radan muokkaus)
2002:  Hockenheimring (radan muokkaus)
2004:  Bahrain International Circuit (uusi rata)
2004:  Shanghai International Circuit (uusi rata)
2005:  Istanbul Otodrom (uusi rata)
2005:  Fuji International Speedway (radan muokkaus)
2008:  Valencian katurata (uusi rata)
2008:  Marina Bay Street Circuit (uusi rata)
2009:  Yas Marina Circuit (uusi rata)
2010:  Korean International Circuit (uusi rata)
2011:  Buddh International Circuit (uusi rata)
2012:  Circuit of the Americas (uusi rata)
2014:  Sotši Autodrom (uusi rata)
2015:  Autódromo Hermanos Rodríguez (radan muokkaus)
2016:  Bakun katurata (uusi rata)
2019:  Igora Drive (uusi rata)
2020:  Hanoin katurata (uusi rata, rakentamaton)
2021:  Jeddan katurata (uusi rata)
Hermann Tilken suunnittelemia moottori-, katu- ja kartingratoja:
2001:  Sachsenring (radan muokkaus)
2006:  Beijing International Street Circuit
2006:  Cancún
2007:  Bukarestin katurata
2008:  Kandavas Kartodroms
2008:  Lippo Village International Formula Circuit
2009:  Ciudad del Motor de Aragón
2010:  Atlanta Motorsports Park
2012:  Rudskogen Motorpark
2012:  Moscow Raceway
2013:  Port Imperial Street Circuit
2013:  Autodromo y Centro Cultural Motorpark
2013:  Bilster Berg
2014:  Chang International Circuit
2016:  Vancouver Island Motorsport Circuit
2016:  Circuit International Automobile Moulay El Hassan (radan muokkaus)
2018:  Pradera Verde Racing Circuit
2018:  V1 Auto World
2019:  Kuwait Motor Town
Käännös suomeksi
Hino Nacional Brasileiro

| Hino Nacional Brasileiro |
| --- | --- |

Valtio:  Brasilia
Säveltäjä:  Francisco Manoel da Silva
  
Hino Nacional Brasileiro ("Brasilian kansallislaulu") on Brasilian kansallislaulun virallinen nimi. Usein lauluun viitataan myös sen alkusanojen mukaan nimellä Ouviram do Ipiranga. Laulun on säveltänyt Francisco Manoel da Silva jo vuonna 1822, jolloin maa itsenäistyi Portugalista. Vuoteen 1890 maan kansallislauluna oli kuitenkin maan ensimmäisen keisarin, Pedro I:n säveltämä Hino da Independência ("Itsenäisyyden hymni"). Vallankumouksen syöstyä keisarin vallasta ja maan muututtua tasavallaksi 1889 de Silvan isänmaallisesta laulusta tehtiin uusi kansallislaulu. Laulun portugalinkieliset sanat laati Joaquim Osório Duque Estrada. De Silvan alkuperäissävellystä on hieman sovitettu uudelleen. Vaikka laulu koostuu kahdesta osasta, käytetään virallisissa yhteyksissä vain ensimmäistä.
Brasilia on Suomen lisäksi harvoja maita, joilla on käytössä myös erillinen lippulaulu, Hino à Bandeira.
Sanat

| Portugalinkieliset sanat | Englanninkielinen käännös |
| --- | --- |
I
 Ouviram do Ipiranga as margens plácidas  De um povo heróico o brado retumbante.  E o sol da Liberdade em raios fúlgidos,  Brilhou no céu da Pátria nesse instante. :  From the Ipiranga's placid banks it was heard  The resounding cry of a heroic people.  And the sun of freedom, in bright rays,  Shone at that moment in the homeland's skies.
 Se o penhor dessa igualdade  Conseguimos conquistar com braço forte,  Em teu seio, ó Liberdade,  Desafia o nosso peito a própria morte! :  As the promise of this equality  Was secured by our strong arms,  In your bosom, O Freedom,  Our hearts defy even death.
 Ó Pátria amada,  Idolatrada,  Salve! Salve! :  O beloved, idolized homeland, hail, hail!
 Brasil, um sonho intenso, um raio vívido  De amor e de esperança à terra desce,  Se em teu formoso céu, risonho e límpido,  A imagem do Cruzeiro resplandece. :  Brazil, a vivid dream, a lively ray  Of love and hope settles on the earth,  As in your beautiful sky, smiling and limpid,  The image of the Southern Cross shines resplendent.
 Gigante pela própria natureza,  És belo, és forte, impávido colosso,  E o teu futuro espelha essa grandeza, :  A giant by your own nature,  You are beautiful, strong, an intrepid colossus,  And your future mirrors this grandeur.
 Chorus:
 Terra adorada,  Entre outras mil,  És tu, Brasil,  Ó Pátria amada!:  Adored land,  Among a thousand others,  You are, Brazil, O beloved homeland!
 Dos filhos deste solo és mãe gentil,  Pátria amada,  Brasil!:  To the sons of this land you are a gentle mother,  Beloved homeland,  Brazil!
II
 Deitado eternamente em berço esplêndido,  ao som do mar e à luz do céu profundo,  Fulguras, ó Brasil, florão da América,  Iluminado ao sol do Novo Mundo! :  Eternally laid in a splendid cradle,  To the sea's sound and the deep sky's light,  You gleam, O Brazil, fleuron of America,  Illuminated by the sun of the New World.
 Do que a terra mais garrida  Teus risonhos, lindos campos têm mais flores,  "Nossos bosques têm mais vida"  "Nossa vida" no teu seio "mais amores". :  More than the most attractive land,  Your smiling, lovely fields have more flowers,  "Our forests have more life",  "Our life" in your bosom "more love".  (quotations from a famous brazilian poem)
 Ó Pátria amada,  Idolatrada,  Salve! Salve! :  O beloved, idolized homeland, hail, hail!
 Brasil, de amor eterno seja símbolo  O lábaro que ostentas estrelado,  E diga o verde-louro dessa flâmula  - Paz no futuro e glória no passado. :  Brazil, a symbol of eternal love may be the banner you display with stars  And shall tell the laureate green of this pennant:  - Peace in the future and glory in the past.
 Mas, se ergues da justiça a clava forte,  Verás que um filho teu não foge à luta,  Nem teme, quem te adora, a própria morte, :  But if you raise justice's strong cudgel,  You will see that a son of yours does not flee from fight,  Nor does fear, one who adores you, death itself.
 Chorus
Aiheesta muualla

Brasilian hallituksen kotisivu kansallisista lauluista
MIDI-tiedosto (Arkistoitu – Internet Archive)
Laulu laulettuna unkarilaisella sivustolla
Wikimedia Commonsissa on kuvia tai muita tiedostoja aiheesta .
Hinohara

| Hinohara (檜原村) |
| --- | --- |
 Hinohara-kaidō-tie ja kabuto-zukuri-tyyliin rakennettu vanha maalaistalo
 lippu:  symboli
 Hinoharan sijainti Tokion prefektuurissa
 Hinohara
 Koordinaatit: 35°43′37″N, 139°08′56″E 
Valtio:  Japani
Alue:  Kantō
Prefektuuri:  Tokion metropoli
Piirikunta:  Nishi-Taman piirikunta
Hallinto:  
 – Hallinnon tyyppi:  Kyläkunta
Pinta-ala:  
 – Kokonaispinta-ala:  105,41 km²
Väkiluku (08/2022):  2 039
 – Väestötiheys:  19 as./km²
Symbolit:  
 – Puu:  Japaninsypressi
 – Kukka:  Kerria
 – Lintu:  Idänsilkkikerttunen
 
 https://www.vill.hinohara.tokyo.jp/ 
Infobox OKVirheellinen NIMI-arvo: 
Hinohara (jap. 檜原村, Hinohara-mura) on Japanin kyläkunta Honshūn saarella Kantōn alueella Tokion metropolissa. Se kuuluu Nishi-Taman piirikuntaan. Hinohara sijaitsee sisämaassa Tokion länsiosan vuoristoalueella ja rajautuu etelässä Yamanashin prefektuuriin. Kunnan alueesta 92 prosenttia on metsän peitossa. Keskuskylä Motojuku on rakentunut Kita-Aki- ja Minami-Aki-jokien yhtymäkohtaan. Hinoharassa on 2 039 asukasta (elokuussa 2022) ja sen pinta-ala on 105,41 neliökilometriä.
Hinohara on Tokion metropolin länsiosien ainoa jäljellä oleva kyläkunta. Pääosa sen pinta-alasta on jyrkkäpiirteistä vuoristoa, jonka korkein huippu on 1 531 metriin kohoava Mitōvuori. Paikkakunnalla on pitkä historia, ja sen alueelta on löytynyt arkeologisia jäänteitä jo jōmon-kaudelta. Edo-kaudella sinne sijoitettiin daimiokunnan tulliportti. Hinohara on ollut itsenäinen kunta Japanin kunnallishallinnon perustamisesta lähtien vuonna 1889. Nykyisinkin merkittävä elinkeino on metsäteollisuus.
Luontonsa ansiosta Hinohara on suosittu retkeilykohde, ja seutua onkin kutsuttu ”tokiolaisten olohuoneeksi” (okuzashiki). 
Valtaosa Hinoharan alueesta kuuluu Chichibun–Taman–Kain kansallispuistoon. Luonnonnähtävyyksiin lukeutuvat noin 100 metriä korkea, huomiota herättävä Kanotoiwa-kalliomuodostelma ja Hossawan vesiputous. Syrjäisyytensä vuoksi alue on säilyttänyt myös monia perinteisiä kulttuuripiirteitä. Rakennettuun kulttuuriperintöön kuuluvat Japanin tärkeän kulttuuriomaisuuden luetteloon valittu Kobayashi-suvun asuintalo ja ”kypärä-tyyliin” (kabuto-zukuri) rakennetut vanhat maalaistalot.
Kuvia

Hinoharan kunnantalo
Kanotoiwa-kallio
Hossawan vesiputous
Bussipysäkki ja kirsikkapuu Hinoharassa
Aiheesta muualla

Kuvia tai muita tiedostoja aiheesta Hinohara Wikimedia Commonsissa
Kaupungin internetsivut (japaniksi)